si elsa naman ay kusang nagpaiwang nagiisa sa loob ng kanyang silid, na, nang sandaling iyo'bahabahagya nang nilalaganapan ng dilim, upang kung mangyayari'mabigyan niya ng maluwag na pagkakataon ang pakikipagbulungan sa dalamhati ng kaluluwa niyang ginugutay ng bagabag. sabay na tumawag sa pinto ng hagdanan ni tirso silveira si martinez at ang tagadalang sulat na nagabot ng kalatas ni elsa. pagkatanaw ng makata sa tagadalang sulat ay nakaramdam kaagad ng biglang pagsinsin ng pintig ng puso, pagka'sinapantaha niyang yaon na kaipala ang sulat na pinakahihintay niyang magbubuhat kay teang. datapwa'ang sikdo ng dibdib ay tinugunan noon din ng isang pamumutlang bumakas na maliwanag sa kanyang mukha, kaya'nahulaang madali ni martinez ang pagkabigong tinanggap ng makata. hindi yata dumating, ang painong turing ng binatang kapapanhik. pakailang tanong ng maybahay. ang sulat na hinihintay mo, ang wika pa ni martinez. ako'walang hinihintay, lalo pang pakailang iwas ng makata.